CELEX: 32009D0147
Language: sk
Date: 2009-02-19 00:00:00
Title: 2009/147/ES: Rozhodnutie Komisie z  19. februára 2009 o finančnom príspevku Spoločenstva na rok 2008 na pokrytie výdavkov vzniknutých Nemecku, Holandsku a Slovinsku na účely zneškodňovania organizmov škodlivých pre rastliny alebo rastlinné produkty [oznámené pod číslom K(2009) 1013]

20.2.2009   
            
            
               SK
            
            
               Úradný vestník Európskej únie
            
            
               L 49/43
            
         
      ROZHODNUTIE KOMISIE
   
   z 19. februára 2009
   o finančnom príspevku Spoločenstva na rok 2008 na pokrytie výdavkov vzniknutých Nemecku, Holandsku a Slovinsku na účely zneškodňovania organizmov škodlivých pre rastliny alebo rastlinné produkty
   [oznámené pod číslom K(2009) 1013]
   (Iba holandské, nemecké a slovinské znenie je autentické)
   (2009/147/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 23,
   keďže:
   
               (1)
            
            
               Finančný príspevok Spoločenstva sa môže podľa smernice 2000/29/ES poskytnúť členským štátom na pokrytie výdavkov priamo spojených s potrebnými opatreniami, ktoré sa prijali alebo sa majú prijať na účely zneškodňovania škodlivých organizmov zavlečených z tretích krajín alebo z iných oblastí do Spoločenstva, ich eradikácie alebo, ak to nie je možné, zabránenia ich rozširovaniu.
            
         
               (2)
            
            
               Nemecko, Holandsko a Slovinsko vypracovali program činností na eradikáciu organizmov škodlivých pre rastliny zavlečených na ich územia. V týchto programoch sa bližšie určujú ciele, ktoré sa majú dosiahnuť, uskutočnené opatrenia, ich trvanie a ich náklady. Nemecko, Holandsko a Slovinsko požiadali o vyčlenenie finančného príspevku Spoločenstva na tieto programy v časovej lehote stanovenej v smernici 2000/29/ES a v súlade s nariadením Komisie (ES) č. 1040/2002 zo 14. júna 2002, ktorým sa ustanovujú vykonávacie predpisy pre poskytovanie finančného príspevku Spoločenstva na fytosanitárnu kontrolu a ktorým sa zrušuje nariadenie (ES) č. 2051/97 (2).
            
         
               (3)
            
            
               Technické informácie, ktoré poskytli Nemecko, Holandsko a Slovinsko, umožnili Komisii presne a komplexne analyzovať situáciu a dospieť k záveru, že podmienky poskytnutia finančného príspevku Spoločenstva, ako je ustanovené najmä v článku 23 smernice 2000/29/ES, boli splnené. Je preto vhodné poskytnúť finančný príspevok Spoločenstva na pokrytie výdavkov na tieto programy.
            
         
               (4)
            
            
               Finančný príspevok Spoločenstva môže pokrývať oprávnené výdavky do výšky 50 %. V súlade s článkom 23 ods. 5 tretím pododsekom smernice 200/29/ES by sa však miera finančného príspevku Spoločenstva na časť programu predloženého Holandskom na kontrolu organizmu Diabrotica virgifera virgifera Le Conte mala znížiť, pretože program oznámený týmto členským štátom už Spoločenstvo financovalo podľa rozhodnutia Komisie 2007/877/ES (3).
            
         
               (5)
            
            
               V súlade s článkom 24 smernice 2000/29/ES Komisia overí, či zavlečenie príslušného škodlivého organizmu bolo spôsobené neprimeranými skúškami alebo inšpekciami, a na základe zistení, ku ktorým dospela pri svojom overovaní, prijme opatrenia.
            
         
               (6)
            
            
               Podľa článku 3 ods. 2 písm. a) nariadenia Rady (ES) č. 1290/2005 z 21. júna 2005 o financovaní spoločnej poľnohospodárskej politiky (4) by sa opatrenia zamerané na zdravie rastlín mali financovať prostredníctvom Európskeho poľnohospodárskeho záručného fondu. Na finančnú kontrolu týchto opatrení sa vzťahujú články 9, 36 a 37 uvedeného nariadenia.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre zdravie rastlín,
            
         PRIJALA TOTO ROZHODNUTIE:
   Článok 1
   Týmto sa schvaľuje vyčlenenie finančného príspevku Spoločenstva na rok 2008 na pokrytie výdavkov vzniknutých Nemecku, Holandsku a Slovinsku, ktoré sa týkajú potrebných opatrení špecifikovaných v článku 23 ods. 2 smernice 2000/29/ES a prijatých na účely zneškodňovania príslušných organizmov prostredníctvom programov na eradikáciu uvedených v prílohe k tomuto rozhodnutiu.
   Článok 2
   1.   Celková suma finančného príspevku uvedeného v článku 1 je 871 953 EUR.
   2.   Maximálna výška finančného príspevku Spoločenstva na každý z týchto programov sa uvádza v prílohe.
   Článok 3
   Finančný príspevok Spoločenstva stanovený v prílohe sa vypláca za týchto podmienok:
   
               a)
            
            
               bola predložená dokumentácia potvrdzujúca prijaté opatrenia v súlade s ustanoveniami stanovenými v nariadení (ES) č. 1040/2002;
            
         
               b)
            
            
               príslušný členský štát predložil Komisii žiadosť o platbu v súlade s článkom 5 nariadenia (ES) č. 1040/2002.
            
         Vyplatenie finančného príspevku sa nedotýka overení, ktoré Komisia vykonala v zmysle článku 24 smernice 2000/29/ES.
   Článok 4
   Toto rozhodnutie je určené Spolkovej republike Nemecko, Holandskému kráľovstvu a Slovinskej republike.
   
      V Bruseli 19. februára 2009
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. ES L 169, 10.7.2000, s. 1.
   
      (2)  Ú. v. ES L 157, 15.6.2002, s. 38.
   
      (3)  Ú. v. EÚ L 344, 28.12.2007, s. 51.
   
      (4)  Ú. v. EÚ L 209, 11.8.2005, s. 1.
   
      PRÍLOHA
      PROGRAMY ERADIKÁCIE
      Vysvetlivky:
      a= rok vykonania programu eradikácie.
      Oddiel I —   Programy, ktorých finančný príspevok Spoločenstva zodpovedá 50 % oprávnených výdavkov
      
                  Členský štát
               
               
                  Zneškodňované škodlivé organizmy
               
               
                  Napadnuté rastliny
               
               
                  Rok
               
               
                  Oprávnené výdavky
                  (EUR)
               
               
                  Maximálna výška finančného príspevku Spoločenstva
                  (EUR) na program
               
            
                  Nemecko, región Bádensko-Württembersko
               
               
                  
                     Diabrotica virgifera
                  
               
               
                  
                     Zea mays
                  
               
               
                  2007
               
               
                  481 817
               
               
                  240 908
               
            
                  Nemecko, región Bavorsko
               
               
                  
                     Diabrotica virgifera
                  
               
               
                  
                     Zea mays
                  
               
               
                  2007
               
               
                  197 319
               
               
                  98 659
               
            
                  Holandsko
               
               
                  
                     Diabrotica virgifera
                  
               
               
                  
                     Zea mays
                  
               
               
                  2006
               
               
                  125 320
               
               
                  62 660
               
            
                  Holandsko
               
               
                  
                     PSTVd
                  
               
               
                  
                     Brugmansia spp, Solanum jasminoides
                  
               
               
                  2006, 2007
               
               
                  687 606
               
               
                  343 803
               
            
                  Holandsko
               
               
                  
                     TRSV
                  
               
               
                  
                     Hemerocallis spp, Iris spp.
               
               
                  2006
               
               
                  148 589
               
               
                  74 294
               
            
                  Slovinsko
               
               
                  
                     Dryocosmus kuriphilus
                  
               
               
                  
                     Castanea sp.
               
               
                  2007
               
               
                  41 307
               
               
                  20 653
               
            
         
      Oddiel II —   Programy, ktorých finančný príspevok Spoločenstva sa líši v závislosti od uplatneného zníženia
      
                  Členský štát
               
               
                  Zneškodňované škodlivé organizmy
               
               
                  Napadnuté rastliny
               
               
                  Rok
               
               
                  a
               
               
                  Oprávnené výdavky
                  (EUR)
               
               
                  Miera
                  (%)
               
               
                  Maximálna výška finančného príspevku Spoločenstva
                  (EUR)
               
            
                  Holandsko
               
               
                  
                     Diabrotica virgifera
                  
               
               
                  
                     Zea mays
                  
               
               
                  2007
               
               
                  3
               
               
                  68 837
               
               
                  45
               
               
                  30 976
               
            
         
      
                  Celkový finančný príspevok Spoločenstva (EUR)
               
               
                  871 953